Սարգիս Եղբայրներ

Սարգիս Եղբայրներ (անգլերէն՝ Sarkies Brothers) Մարթին (1852–1912), Տիգրան (1861–1912), Աւետ (1862–1923), եւ Արշակ (1868–1931), երեք հայ եղբայրներ էին, որոնք կը ճանչցուին Հարաւարեւելեան Ասիոյ մէջ շքեղ հիւրանոցներու շղթայ մը հիմնադրելով։ Եղբայրները ծնած են Իրանի Էսֆահան քաղաքին մէջ։The History of Armenians in Singapore and Malaysia . Amassia.com.au. Retrieved on 2011-10-23.

 Պատմութիւն 
23 տարեկան Տիգրանը հիմնադրած է Արեւելեան հիւրանոցը (այժմ Արեւելեան ու Արեւմտեան Հիւրանոց) Փենանկի Ճորճ Թաունի մէջ, 15 Ապրիլ 1884-ին։ Եղբայրները շարունակած են այդ շրջանին մէջ բազմաթիւ հիւրանոցներ հիմնադրել, ներառեալ Սինկափուրի Ռաֆլզ Հիւրանոցը, եւ Սթրանտ Հիւրանոցը Ռանկունի (Եանկոն) մէջ։

Արշակը, եղբայրներէն վերջինը, մահացած է 9 Յունուար 1931-ին։ Նոյն տարուան 10 Յունիսին, սնանկութեան գործ մը հարուցուեցաւ Ռաֆլզ Հիւրանոցին դէմ, որ վերջապէս հանգեցաւ Սարգիս ընտանիքին իրենց հիւրանոցներուն վերահսկողութիւնը կորսնցնելուն։

Սարգիս անունը դեռ կ՚ապրի Սինկափուրի մէջ նոյնանուն Սարգիս Ճանապարհովը։ Սակայն, այդ ճանապարհը կոչուեցաւ Ռեճինա Սարգիսի (ծնած Գարաբեդ) անունով, որ Արաթուն Սարգիսի կինն էր, անիկա եղբայրներուն զարմիկը եւ նոյնպէս հիւրանոցավար էր։ Բացի այդմէ, Սարգիս Անկիւնը, Արեւելեան ու Արեւմտեան Հիւրանոցին մէջ գտնուող սրճարանը, կոչուած է եղբայրներուն անունով։ Արաթունի ժառանգներն ու սերունդը շարունակ կը բնակին Սինկափուրի մէջ։

 Պատկերասրահ 

 Ծանօթագրութիւններ